## Pravilnik o izmjenama i dopunama Pravilnika o vrstama i obilježjima imovine za pokriće tehničkih pričuva, pravilima za disperziju i ograničenje ulaganja imovine za pokriće tehničkih pričuva, njihovom vrednovanju, usklađenosti, pravilima za upotrebu izvedenih financijskih instrumenata te načinu i rokovima izvješćivanja

### NN 39/2012 (4.4.2012.), Pravilnik o izmjenama i dopunama Pravilnika o vrstama i obilježjima imovine za pokriće tehničkih pričuva, pravilima za disperziju i ograničenje ulaganja imovine za pokriće tehničkih pričuva, njihovom vrednovanju, usklađenosti, pravilima za upotrebu izvedenih financijskih instrumenata te načinu i rokovima izvješćivanja

HRVATSKA AGENCIJA ZA NADZOR FINANCIJSKIH USLUGA

1026

Na temelju odredbe članka 101. stavak 1. točka 6. i 9., članka 103. stavak 1. točka 6. i 7. te članka 118. stavak 2. Zakona o osiguranju (»Narodne novine« broj 151/05, 87/08 i 82/09), Hrvatska agencija za nadzor financijskih usluga na sjednici Upravnog vijeća, održanoj 29. ožujka 2012. godine, donijela je

PRAVILNIK

O IZMJENAMA I DOPUNAMA PRAVILNIKA O VRSTAMA I OBILJEŽJIMA IMOVINE ZA POKRIĆE TEHNIČKIH PRIČUVA, PRAVILIMA ZA DISPERZIJU I OGRANIČENJE ULAGANJA IMOVINE ZA POKRIĆE TEHNIČKIH PRIČUVA, NJIHOVOM VREDNOVANJU, USKLAĐENOSTI, PRAVILIMA ZA UPOTREBU IZVEDENIH FINANCIJSKIH INSTRUMENATA TE NAČINU I ROKOVIMA IZVJEŠĆIVANJA

Članak 1.

U Pravilniku o vrstama i obilježjima imovine za pokriće tehničkih pričuva, pravilima za disperziju i ograničenje ulaganja imovine za pokriće tehničkih pričuva, njihovom vrednovanju, usklađenosti, pravilima za upotrebu izvedenih financijskih instrumenata te načinu i rokovima izvješćivanja (»Narodne novine« broj 119/09, 155/09 i 1/12) naslov iznad članka 40. mijenja se i glasi: »Rokovi izvještavanja«.

U članku 40. stavku 1. brišu se riječi »na obrascu« te se dodaju riječi »koristeći obrazac«.

U članku 40. stavku 2. brišu se riječi »na obrascu« te se dodaju riječi »koristeći obrazac«.

U članku 40. stavku 3. briše se riječ »obrasce« te se dodaje riječ »izvještaje«, te se iza riječi »u roku od« briše broj »30« te se dodaje riječ »mjesec«.

U članku 40. stavku 4. briše se riječ »obrasce« te se dodaje riječ »izvještaje«. Ispred riječi »godišnjeg« dodaje se riječ »nerevidiranog«.

U članku 40. iza stavku 4. dodaje se novi stavak 5. koji glasi:

»(5) Izvještaje iz stavka 1. i stavka 2. ovog članka sa stanjem na dan 31. prosinca usklađene s revidiranim financijskim izvještajima, društvo za osiguranje odnosno društvo za reosiguranje dužno je dostaviti najkasnije u roku od četiri mjeseca od isteka kalendarske godine, odnosno najkasnije do 30. travnja.«

Članak 40. stavak 5. postaje stavak 6. te se iza broja »4.« dodaje » i 5.«.

Članak 2.

U članku 41. stavku 2. riječi »na sljedećim obrascima« zamjenjuju se riječima: »koristeći sljedeće obrasce«.

U stavku 3. riječ »ispuniti« zamjenjuje se riječju: »koristiti«.

Stavak 4. mijenja se i glasi:

(4) Podatke iz obrazaca iz stavka 3. ovoga članka društvo za osiguranje, odnosno društvo za reosiguranje dostavlja Agenciji zajedno s podacima iz obrasca PU-1, odnosno obrasca PU-2 u rokovima navedenim u članku 40. stavcima 3., 4. i 5. ovoga Pravilnika.

Članak 3.

U članku 42. stavku 1. brišu se riječi »na obrascu« te se dodaju riječi »koristeći obrazac«.

U članku 42. stavku 2. briše se riječ »obrasce« te se dodaje riječ »izvještaje«.

U članku 42. iza stavka 2. dodaje se stavak 3. koji glasi:

»(3) Izvještaji iz stavka 1. ovog članka sa stanjem na dan 31. prosinca usklađeni s revidiranim financijskim izvještajima, društvo za osiguranje, odnosno društvo za reosiguranje dužno je dostaviti najkasnije u roku od četiri mjeseca od isteka kalendarske godine, odnosno najkasnije do 30. travnja.«

Članak 4.

Iza članka 43. dodaje se naslov koji glasi »Način izvještavanja« i dodaje se članak 43.a koji glasi:

»(1) Društvo za osiguranje, odnosno društvo za reosiguranje obvezno je dostaviti Agenciji izvještaje iz članka 40. stavka 1. i 2., članka 41. stavka 2. te članka 42. stavka 1. ovog Pravilnika u elektroničkom obliku s naprednim elektroničkim potpisom u skladu s tehničkom uputom Agencije.

(2) Smatra se da je društvo za osiguranje, odnosno društvo za reosiguranje dostavilo izvještaje iz stavka 1. ovog članka u trenutku kada je izvještaj prihvaćen na poslužitelju Agencije za primanje izvještaja.

(3) U opravdanim slučajevima nemogućnosti dostave na način propisan stavkom 1. ovog članka, društvo za osiguranje odnosno društvo za reosiguranje dužno je u propisanom roku dostaviti izvještaje iz članka 40. stavka 1. i 2., članka 41. stavka 2. te članka 42. stavka 1. ovog Pravilnika u pisanom obliku, neposredno ili poštom u svrhu pravodobnog izvješćivanja. Društvo za osiguranje odnosno društvo za reosiguranje dužno je dostaviti izvještaje na način propisan stavkom 1. ovog članka čim prestanu razlozi nemogućnosti dostave, a najkasnije u roku od osam dana od isteka roka za dostavu izvještaja.«

Članak 5.

U prilozima koji su sastavni dio Pravilnika riječi »Sastavio:\_\_\_\_\_\_\_\_\_\_ (čitko ime i prezime, potpis)« brišu se.

Članak 6.

Ovaj Pravilnik stupa na snagu osmog dana od dana objave u »Narodnim novinama«, a prvi put se primjenjuje na sljedeće izvještaje:

– godišnje izvještaje koje je društvo za osiguranje odnosno društvo za reosiguranje dužno sastaviti sa stanjem na dan 31. 12. 2011. (u sklopu revidiranih godišnjih financijskih, statističkih i nadzornih izvještaja te godišnjeg izvješća),

– tromjesečne izvještaje koje je društvo za osiguranje odnosno društvo za reosiguranje dužno sastaviti sa stanjem na dan 31. 3. 2012.,

– godišnje izvještaje koje je društvo za osiguranje odnosno društvo za reosiguranje dužno sastaviti sa stanjem na dan 31. 12. 2012. (u sklopu nerevidiranih godišnjih financijskih, statističkih i nadzornih izvještaja te godišnjeg izvješća).

Klasa: 011-02/09-04/64

Urbroj: 326-01-12-4

Zagreb, 29. ožujka 2012.

Predsjednik

Upravnog vijeća

Petar-Pierre Matek, v. r.

39 04.04.2012 Pravilnik o izmjenama i dopunama Pravilnika o vrstama i obilježjima imovine za pokriće tehničkih pričuva, pravilima za disperziju i ograničenje ulaganja imovine za pokriće tehničkih pričuva, njihovom vrednovanju, usklađenosti, pravilima za upotrebu izvedenih financijskih instrumenata te načinu i rokovima izvješćivanja

Pravilnik, NN 39/2012-1026